Першыя неакатэхумены ў Беларусі дасягнулі этапу “Reditio Simboli” – публічнага вызнання сваёй веры перад усёй парафіяй. Такі этап цяпер трывае ў гомельскай парафіі Нараджэння Маці Божай, дзе Неакатэхуменальны шлях пачаў дзейнасць у 1992 г. – упершыню ў Беларусі. Тройчы на тыдзень пасля св. Імшы вернікі з першай гомельскай супольнасці выходзяць да алтара, каб публічна вызнаць сваю веру. За 23 гады да гэтага этапу дайшлі каля 25 неакатэхуменаў. А нядаўна яны вызнавалі веру не толькі перад парафіяй, але і перад Біскупам Пінскім Антоніем Дзям’янкам, які адмыслова дзеля гэтага прыехаў у Гомель.